ཚོགས་ཀྱི་གླུ་དབྱངས་ཞལ་གདམས་དང་འབྲེལ་བ།
ཨེ་མ་ཧོ། སྔོན་བསགས་བསོད་ནམས་ཀྱིས་རྙེད་དལ་འབྱོར་ནི་ཐོབ་ནས།།
ཡང་དག་ལམ་གྱི་ས་མཁན་བཤེས་གཉེན་དང་མཇལ་ཏེ། །
ཚེ་གཅིག་སངས་རྒྱས་འགྲུབ་བྱེད་གསང་ཆེན་ཆོས་ཐོབ་ཚེ། །
དོན་མེད་སྟོང་ལོག་མ་མཛད་བསྙེན་སྒྲུབ་ལ་ཞུགས་ཤིག །
246

བསྟོད་ཚོགས་གསོལ་འདེབས་ཀྱི་སྐོར།
3
བརྩིགས་པའི་ཁང་ཁྱིམ་ལེགས་ཀྱང་ཡུན་རིང་དུ་མི་སྡོད། །
མཛའ་བའི་གཉེན་བཤེས་མང་ཡང་ལྕང་ཁ་ཡི་བྱིའུ་ཆུང་།
།
ཟས་ནོར་ལོངས་སྤྱོད་འཛོམས་ཀྱང་སྡུག་བསྔལ་དུ་ལུས་འགྲོ། །
བདེ་ཆེན་ཞིང་དུ་སྨོན་བཞིན་འཕགས་ནོར་བདུན་སོགས་ཤིག །
རྩ་རྒྱུད་བླ་མའི་ངོ་བོ་ཨོ་རྒྱན་གྱི་སངས་རྒྱས། །
རྟག་ཏུ་འབྲལ་མེད་བདེ་ཆེན་འཁོར་ལོ་རུ་སྒོམ་བཞིན། །
བཟའ་བཏུང་ཅི་འབྱོར་ཚོགས་ཀྱི་འཁོར་ལོ་རུ་བཤམས་ལ། །
ཡེངས་མེད་རྩེ་གཅིག་དྲན་པས་གསོལ་འདེབས་ལ་འབོད་ཅིག །
གངས་ཅན་སྙིང་རྗེའི་ལྷ་གཅིག་གྲུ་འཛིན་གྱི་བདག་པོ། །
ཡི་དམ་ལྷག་པའི་ལྷ་ཀུན་དེ་ཉིད་དུ་འདུས་པས། །
རྟག་ཏུ་སྙིང་ལ་དྲན་པས་ཡིག་དྲུག་ལ་འབུངས་དང་། །
རང་མིན་རང་དང་གཞན་གྱི་དོན་ཆེན་ནི་འགྲུབ་ཡོང་། །
འཇིགས་བརྒྱད་འཁོར་བའི་སྡུག་བསྔལ་མཐའ་དག་ལས་སྒྲོལ་བའི།།
མཐའ་ཡས་འགྲོ་ལ་མ་ཡིས་བུ་ལྟར་དུ་བརྩེ་བའི། །
འཕགས་མའི་ཕྱག་འཚལ་ཉེར་གཅིག་རྒྱུན་ཁྱེར་དུ་མཛོད་དང་། །
འདི་ཕྱིའི་ལེགས་ཚོགས་ཡར་ངོའི་ཟླ་ལྟར་དུ་འཕེལ་ཡོང་། །
མཁས་པ་དམ་སྡོམ་བསྲུང་བ་ཡོན་ཏན་གྱི་གཞི་རྟེན།
247

གཡུ་ཁོག་རྒྱ་སྤྲུལ་ལུང་རིག་གླིང་པའི་གསུང་འབུམ་གཅེས་བསྡུས།
་
3
ཅི་བྱས་ཆོས་དང་མཐུན་པ་ཡ་རབས་ཀྱི་ཕྱག་བཞེས། །
རང་རིག་རང་ཞལ་མཇལ་བ་ཕྱག་རྫོགས་ཀྱི་ཁྱད་ཆོས། །
ཚེ་དང་སྒྲུབ་པ་མཉམ་པའི་ཉམས་ལེན་ཞིག་ཞུའོ། །
ཚོགས་ཀྱི་གླུ་དབྱངས་ཞལ་གདམས་དང་འབྲེལ་བ་རྣལ་འབྱོར་བ་སྨྱོ་བརྫུས་བརྟུལ་
ཞུགས་འཆང་བ་རིག་གསལ་ལ། རྒྱ་སྤྲུལ་བས་སྨྲས་པའོ།།
༈